Ministarstvo zdravstva izvješćuje sve subjekte u poslovanju s hranom koji su pribavili smrznute mesne pripravke - kebabe od dobavljača ALEBON (Slovenija) da je provedenom službenom kontrolom u dvije serije utvrđena prisutnost bakterije *Salmonella* spp., te se takvi proizvodi ne smiju koristiti za pripremu hrane.

Po dobivanju ove obavijesti potrebno je ukoliko takvu hranu imate u svom objektu provesti mjere zbrinjavanja te hrane kao nusproizvoda Kategorije 2 po subjektu registriranom za sakupljanje i prijevoz materijala Kategorije 2, o čemu trebate sačuvati dokumentaciju te obavijestiti sanitarnu inspekciju na e-mail adresu helpdesk\_sigurnost\_hrane@miz.hr.

Zdravstveno neispravne serije su slijedeće:

1. ALBI GOVEDINA I PURETINA HALAL DONER KEBAB, Lot L200121, Upotrijebiti do 21.01.2020, uvoznik ALEBON d.o.o. Letališka 29a, Slovenija, zemlja porijekla Poljska
2. ALBI GOVEĐI-PUREĆI HALAL DONER KEBAB, LOT: 191024 ( PAKIRANO: 24.10.2018., UPOTRIJEBITI DO: 24.10.2019.), uvoznik ALEBON d.o.o. Letališka 29a, Slovenija, zemlja porijekla Poljska

Sanitarna inspekcija i dalje nastavlja sa inspekcijskim nadzorima i uzrokovanjima ove kategorije hrane na tržištu.